
Dominikansko-kruničarski kalendar 

S 

1 

Albin b. 

1 

El. Kristofor iz Milana 

N 

2 

1. n. kor. Čista, Simplicij 

2 

I. Nedjelja mj. 1 ) BI. Henrik. Isp. (1366.) 

P 

3 

Kuni gunđa dj r , Ma ri n 

t 

3 


U 

4 

Kazimir, Budimir 

t 

4 


S 

5 

Euse*bije (Kvatri) 

t 

5 

i 

č 

6 

Perpetua i Feliciia 

t 

6 

BI. Jordan iz Pize. Isp. (1331.) 

p 

7 

Tema Akvinski (Kvatri) 

t 

7 

Sv. Toma Akv. isp. i Nauč. Crkve (1274.) 2 ) 

s 

8 

Ivan od Boga (Kvatri) 

t 

8 


N 

9 

2. n. kor. Pačista, Francis. 

9 

II. Nedjelja mjeseca. 3 ) 

P 

10 

40 mučenika 

t 

10 

BI. Petar de Jeremia. Isp. (1452.) 

U 

11 

Heraklije, Euloigije 

t 

11 


s 

12 

Grgur Veliki, papa 

t 

12 


č 

13 

Rozalija (Ruža) 

t 

13 


p 

14 

Matilda 

t 

14 


s 

15 

Lomgin m. (Žarko) 

t 

15 


N 

16 

3. n. kor., Bezimena, Hebr. 

16 

III. Nedjelja mejeseca. 4 ) 

P 

17 

Patricije (Patrik) b. 

t 

17 


U 

18 

Čiriil Jer., Eduard 

t 

18 


s 

19 

Josip zaručnik BDM. 


19 


č 

20 

Niketa 

t 

20 

BI. Ambrozije Sansedoni. Isp. (1286.) ) 

P 

21 

Benedikt opat 

t 

21 


s 

22 

Oktavijan muč. 

t 

22 

BI. Iznard de Chiampo. Isp. (1244.) 

N 

23 

4. n. kor., Sredop., Oton 

23 


P 

24 

Gabrijel arkanđeo 

t 

24 

IV. Nedj. mj. BI. Sib. Điscossi. Dj. (1387.) 

U 

25 

Blago v!i jest 

t 

25 

Navještenje bi. Dj. Marije ili Blagovijest 3 ) 

s 

26 

Emanuel 

t 

26 


č 

27 

Ivan Damašć., Rupert 

t 

27 


p 

28 

Ivan Kapiistran 

t 

28 


s 

29 

Eustahij, Jo-na 

t 

29 


N 

30 

Gluha, Kvirm, Viktor 


30 

Zadnja nedjelja mjeseca. 6 ) 

P | 

31 

Amos prorok, Balbina 

t 

31 



l ) Dva potpuna oprosta za članove Bratovštine presv. Krunice: a) ako pohode 
crkvu Bratovštine; b) ako prisustvuju ophodu i pohode oltar Bratovštine. 

3 ) Potpuni oprost za članove Trećeg Reda, Anđeoske Vojske, te za sve vjernike, 
ako pohode dominikansku crkvu. 

3 ) Potpuni oprost za članove Bratovštine Imena Isusova. 

4 ) Potpuni oprost za članove Žive Krunice. 

' 5 ) Potpuni oprost za članove Bratovštine presv. Krunice te za sve vjernike, ako 
pohode dominikansku crkvu. 

°) Potpuni oprost za sve vjernike, ako redovito mole u društvu s drugim triput 
sedmično po jedan dio presv. Krunice. 


Gospina Kiuimca 

GOD. XXV. ZAGREB, OŽUJAK 1941. BROJ 3 


POKORA 

Korizmeno vrijeme odredila je sveta Crkva za to, da nam ono 
donose n pamet misao o pokori, a onda, da mi s te misli o pokori 
pređemo također na djelo, da naime pokoru doista i vršimo. 



Raspeta ljubav 


Pokoru nam doduše dozivi je u pamet svaka korizma. Svake nam 
godine Crkva po svojoj liturgiji tu spasonosnu opomenu upućuje. 
Svake nas godine po svojim propovjednicima pozivlje da pokoru u 
djelo provedemo. Tako to biva po cijelom svijetu, pa također u našoj 
domovini . Također kod našeg hrvatskog naroda . Ali u ovogodišnjoj 
korizmi kod nas Hrvata mora da se misao o pokori još jače naglasi . 

Pr oživi jujemo naime našu svetu hrvatsku jubilej sku godinu. 1 
cijela ovp godina ima da prođe u znaku naše općenarodne duhovne 
obnove. A eto; upravo te obnove nema bez pokore. Pokora je bitni, 
sastavni dio svake duhovne obnove. O tome moramo biti potpuno svi - 
jesni. Jer kad o jednoj tako osnovnoj duhovnoj isiini ne bismo imali 
jasnoga pojma, jadna bi doista bila čitava ta naša duhovna obnova. 

Zato, da to još bolje shvatimo , i da se još više oduševimo za provode - 
nje u život te osnovne istine našeg duhovnog života, promišljajmo 
malo o pokori i o njenom značenju u životu svakog kršćanina, dotično 
a životu svakog kršćanskog naroda . 

Ako hoćemo da shvatimo potrebu pokore, moramo prije svega 
biti svijesni o našoj krivnji, o našoj grešnosti . A to je upravo ono, na 
što veliki dio ljudi tako malo misli . Oni zaboravljaju , da nas prije 
svega tišti teški teret istočnog grijeha. I da su radi toga teško ranje- 
ne sve naše duševne sposobnosti. Napose da nam je volja sklonija i na 
zlo nego na dobro. 

K ovome dalje pridolaze naša lična krivnja i odgovornost - Istoč- 
nom grijehu pridošli su također naši osobni grijesi . I tako ono zlo, što 
je bilo u našoj naravi, mi smo povećali do strahovito velikih razmjera 
i do tako opasnog izgleda. 

Priznati tu našu krivnju, uvidjeti našu zloću, to je eto prvi korak 
na putu naše duhovne obnove, na putu pokore. 

A kad to priznamo , onda je sve drugo logično izvođenje iz b aga. 
Onda je pokora pravo čedo priznanja naše grešnosti i dosljedan za- 
ključak tog istog priznanja. A da se što bolje uvjerimo o potrebi sa- 
me pokore, dosta nam je samo malo prelistati Sveto Pismo. Sam Spa- 
sitelj tu veli: » Ako ne budete pokoru činili, svi ćete na isti način pro- 
pasti« (Lk. 13, 3). »Nosite dostojne plodove pokore«. (Lk. 3, 8). » Sva- 
ko stablo, koje ne rodi dobre plodove, isjeći će se i baciti na oganj«. 
(Mat. 7, 19). » Uska su vrata i tijesan put, koji vodi u život, i malo ih 
je koji ga nalaze. Široka su vrata i širok put, koji vodi u propast, i 
mnogo ih je koji po njemu idu«. (Mat. 7, 13 — 14). 

Iz svega ovoga što nam je dakle zaključiti? Jasno ništa drugo, 
nego da nam se je prihvatiti pokore, ako hoćemo da do svoga cilja 
dođemo. Naš cilj je Bog 1 nebo, sretna vječnost . A tamo se ne stiže 
nego dvostrukim putem. Putem nevinosti i putem pokore. I kamo sreće 
da smo mi do danas neokaljanu očuvali našu bijelu kršteničku halji- 
nu! Ali nažalost ta činjenica za nas je tek drago daleko sjećanje . Mi 
smo tako često i tako dugo išli teškim grešničkim putem. A i onda, 
kad smo s njega milošću Božjom po kajanju i odluci odstupili, i tada 
nam je još uvijek kao teška dužnost ostala pokora . A to je iipravo 
ono, što mi ni jesmo radili. Pokoru smo vršili tako slabo i tako nesa- 
vršeno. Ne samo da si nijesmo svojevoljno nametali težih tereta trap - 
ljenja i odricanja ,nego nijesmo vršili ni ono, na što smo bili dužni. 
Ni ono, na što nas je Crkva strogo vezala. A vezala nas je zato, da se 
sjetimo, kako je to najmanje , što moramo da izvršimo, ako nećemo, 
da na kocku stavimo naše vječno spasenje. Od nas Crkva ne zahtijeva 
pokoru prvih vjekova kršćanstva . Ne traži ono, što su si svojevoljno »i 
i radosno nametali pokornici i pustinjaci ranih vjekova Crkve. Ali vr- 
šimo barem ono najmanje što možemo! A nadasve pomno i strpljivo » 
primajmo križeve i nevolje koje nam Bog u životu šalje.To će biti do- 
ista naša najbolja pokora. 

Svega se eto toga sjetimo u ovim danima korizme. . . U korizmi 
napose ove svete naše hrvatske jubilejske godine. L, 

PAPE I HRVATI 

(Par misli o Papinu Danu) 

Drugu već evo naskoro godinu sjedi na Petrovoj Stolici u Rimu 
Kristov Namjesnik papa Pio XII. Svi mi katolici moramo biti sretni, 
da nam je Božja Providnost dala za vođu i pastira upravo danas 
tako divnog muža. Zaista velik muž u veliko i sudbonosno vrijeme! 

No mi Hrvati katolici kao da imamo i posebnih razloga, da se 
tome veselimo, i kao da ujedno imamo jačih obveza, da ovu go- 
dišnju obljetnicu papina uzlaženja na Petrovu stolicu još svečanije 



Njegova Svetost Papa Pio XII. 


komemoriramo nego ostali narodi. Jer naše veze s papom i papin- 
stvom tako su drevne i velike . . . Ali i tako plodne! Ako ikome, to 
je nama doslovno dobro bilo sa Svetom Stolicom. Dobro i lijepo! 
Na dugo bismo išli, kad bismo htjeli i glavne momente iz našeg na- 
rodnog vjerskog i državnog života iznositi, koji su u vezi s papama. 
Ali ipak prigodom ovogodišnjeg našeg izvanrednog jubileja, kad se 
upravo spominjemo 1300-godišnjih naših veza s papinstvom, mora- 
mo si ponovno dozvati u pamet ono, što nam je uostalom već poznato. 

U prvoj zori naše hrvatske povijesti, u mutnom i maglenom onom 

dalekom srednjem vijeku, vidimo papu Ivana IV., koji prvi dolazi u 
doticaj sa hrvatskim narodom. I taj doticaj već nas tako rano stavlja 
u red onih naroda, kojima će preko papinstva doći njihova visoka 
kultura i svaka prava civilizacija. Jer i povod, da je papa poslao 
k našim dalekim predima kao svoga legata opata Martina, bila je jed- 
na tako visoka kulturna misija. Radilo se je naime o otkupljivanju ro- 
bova. A na tu misiju sigurno da su se odmah nadovezali i ostali 
duboko pozitivni momenti, kao početak našeg pokrštavanja, utvrđi- 
vanje i produbljenje naše državnosti, vezivanje uopće našeg naroda 
uz ostale evropske narode u cilju kršćanske obnove cijelog javnog 
i privatnog života, kao što također u cilju naše kulturne misije u 
svijetu, a napose u ovom dijelu Evrope. A sve su to i te kako važni 
momenti! 

A za Ivanom IV. slijede naskoro drugi pape. Eto tek sama četiri 
desetljeća kasnije papa sv. Agatcn s hrvatskim knezom Borikom 
sklapa formalni ugovor ,kojim hrvatski narod stavlja pod zaštitu 
sv. Petra i svoju, a Borke se obvezuje, da ne će voditi naval- 
nih ratova i da ne će osvajati tuđe zemlje. Zamislimo se malo! 
U tako daleko vrijeme jedan tako plemenit i čovjekoljubiv ugovor, 
koji se nedostižno uzdiže iznad sličnih ugovora koje danas diktira 
više lukavost i proračunanost nego kršćanski osjećaj i ljubav. 

Kasnije je opet dolazilo često do sve srdačnijih i plodonosnijih 
veza Hrvata i papa. Sve što se je naime zbilo već za vrijeme naših 
narodnih dinastija, napose između sv. Nikole I. i kneza Domagoja, 
između Ivana VIII. i kneza Branimira, između Ivana X. i kralja To- 
mislava, između sv. Grgura VII. i kralja Zvonimira. A ono što za- 
počeše narodni naši vladari, nastavilo se je u budućim stoljećima 
sve do danas. 

Ali mi od papa još očekujemo! Mi znamo da duhovna i eminent- 
no kulturna misija papinstva nigda ne prestaje! I današnji papa Pio 
XII. kroz ove same dvije godine svoga pontifikata dao je toliko do- 
kaza svoje ljubavi i pažnje prema nama. Ovaj naš hrvatski narodni 
1300 -godišnji jubilej on je shvatio također kao svoj jubilej. Njegovo 
srce tako želi, da nas upravo u ovom jubileju obdari najvećim darom: 
kanonizacijom Nikole Tavilića, prvim naime hrvatskim svecem. I kao 
što je točno pred trinaest vjekova papa Ivan poslao u hrvatsku 
zemlju kao svoga legata opata Martina, tako će i sada prigodom 
euharistijskcga kongresa poslati u ovu istu hrvatsku zemlju papa 
Pio ne jednoga opata, već jednoga kardinala, da bude njegov lični 
zastupnik i zamjenik u našem narodnom slavlju i veselju. Čak ćemo 
putem radija čuti samu njegovu očinsku i slatku riječ koja će zaci- 
jelo cijelom hrvatskom narodu u bitnosti reći ono isto, što je papa 
Ivan VIII. pismeno preporučio Hrvatima pred nekih skoro jedanaest 
v j ekeva : »Budite vjerni Bogu i s v. Petru do smrti!« 

To neka bude i naša trajna odluka, a napose sada o papinu da- 
nu! Vjerni Petru, vjerni Piju XII., vjerni njegovim nasljednicima i 
sada i uvijek! Croata, 


KRUNICA I POBJEDA NAD 
KALVINISTIMA 

brancuski kralj Ljudevit XIII., prije nego što je odlučio da za- 
uzme La Rochelle, znamenitu točku, koju su Hugenoti bili učinili 
tvrđom kalvinizma, svu svoju vojsku stavi pod zaštitu bi. Djevice. 
Na njegov zahtjev, kao što također na zahtjev kraljice-majke Marije 
đe Medici, molila se je u crkvi dominikanaca u Parizu javno presv. 
Krunica. Kralj dade pobožnost presv. Krunice uvesti također među 
vojsku. Dominikanci propovijedahu o prev. Krunici vojnicima, i to 
s tolikim uspjehom, da je u nekim satovima dana i noći cijeli vojni- 
čki tabor odjekivao od molitava i pohvala bi. Djevici. S molitvom se 
je ustrajalo, sve dok se grad nije predao. 

Pobjednička vojska svečanim usklicima potvrdi, da je pobožnost 
presv. Krunice obilno pridonijela tome, što je bila zauzeta ta važna 
kula kalvinizma. Kralj je također htio, da dominikanci prvi uđu u 
zauzeti grad. Oni dakle iđahu pred vojskom pjevajući Gospine lita- 
nije. Posred njih je o. Louvet nosio zastavu, na kojoj je s jedne strane 
bio naslikan propeti Spasitelj, a s druge Kraljica presv. Krunice s 
ovim natpisom: »Raduj se Marijo, jer ti si sama uništila sva krivo- 
vjerstva po cijelom svijetu!« 

Ova je pobjeda bila tako očita, da sveučilište u Parizu, preko 
svoga fakulteta Sorbone, nije kolebalo da u porazu kalvinista gleda 
čudo presv. Krunice. Da se ovjekovječi spomen na ovaj slavni do- 
gađaj, kralj dade u središtu prijestolnog svog grada Pariza podignuti 
crkvu Naše Gospe od Pobjede. 


» Koji sve prosuđuje onako, kako jest, a ne kako o tom ljudi go- 
vore i sude, taj je doista mudrac ,i toga je poučio više Bog nego Iju - 
di. Tko je navikao duhovnim očima živjeti i malo držati do izvanjih 
stvari, taj ne ište mjesta i ne čeka vremena za pobožne duhovne vjež- 
be „ Unutrašnji se čovjek za čas sabere, jer se nikad sav ne gubi u iz- 
vanjim stvarima. Ne smeta mu djelo izvanje ili potreban kakav po- 
sao , nego za sve prianja ,kako što dođe. Tko je u unutrašnjosti svojoj 
sve udesio i uredio , ne mari, što ljudi čine čudnovato ili opako . Izva- 
nje stvari čovjeku toliko smetaju i toliko ga rastresaju, koliko on uz 
njih prianja «. 

TOMA KEMPENAC 

SV. ĆIRIL JERUZALEMSKI ISP. I NAUČ 

(Blagdan 18. ožujka) 

Među velikim muževima i svecima, koji su se osobito istakli 
kao braniči čistoće vjere u prvim vjekovima Crkve, napose pak u 
četvrtom i petom vijeku, kad su naime tolike opasne hereze i zablude 
stale da bijesne među kršćanskim vjernicima, posebno mjesto za- 
uzimlje sv. ćiril Jeruzalemski. 

Rodno mjesto sv. Ćirila jest sam sveti grad Jeruzalem, a godina 
rođenja 313. ili 315. I već zarana on zavolje to sveto mjesto čestog 
boravka našeg božanskog Spasitelja, a napose mjesto, gdje je on 
svoj život položio za otkupljenje ljudskoga roda. Zato je s osobitom 
pobožnošću pohađao sva ona mjesta, koja su imala bilo kakvu vezu 
s božanskim Spasiteljem, i to ne samo u samom Jeruzalemu, nego 
također po ostaloj Palestini. Rano se je također dao na učenje i 
razmatranja visokih kršćanskih istina. Napose Sveto Pismo nije tako 
rekavši ispadalo iz njegovih ruku. I upravo ovom njegovom trajnom 
bavljenju Svetim Pismom i uopće svetim naukom imamo zahvaliti, 
da su nam do danas, kao dragocjeni dokaz davnog kršćanskog vje- 
rovanja, ostale od njega sastavljene znamenite »Kateheze«. Te je 
kateheze on držao onima, koji su se pripravljali na primanje svetog 
krštenja, dotično onima, koji su ga već bili primili, a zabilježio ih je 
netko drugi i tako potomstvu sačuvao. 

Ćirilovih tih znamenitih kateheza ima na broju dvadeset i pet. 
Svaka započinje s po jednim tekstom Svetoga Pisma. Prva kateheza 
služi kao uvod ostalima, i u njoj se govori o revnosti, koju moramo 
imati u kršćanskom nauku. Dalnjih osamnaest je propovijedao u 
vrijeme korizme u predvorju jeruzalemskog hrama, a tumače tako 
zvani »Simbol Jeruzalemski«, koji je uglavnom isti kao i Nicejski, 
naime onaj, koji se pjeva u sv. Misi. Napokon je sedam posljednjih 
kateheza držao u vrijeme uskrsno, i to u kapeli Svetog Groba. U 
njima je govor o sakramentima, napose o krštenju, potvrdi i Euha- 
ristiji. 

Ton, kojim su pisane te kateheze, jest srdačan, pun neke uvjer- 
ljive topline, koja neodoljivo djeluje na slušatelja i čitatelja. Očito 
se opaža, da njihov auktor nije išao za retorskim dojmovima, nego 
mu je jedini cilj bio poučiti u kršćanskom nauku i potaknuti na nje- 
govo gorljivo vršenje. 

Međutim, dakako već prije nego je održao ove kateheze, bude 
zaređen za svećenika od svetog jeruzalemskog biskupa Maksima. 
Bilo mu je tada nekako trideset godina. Oko godine 350. umre dobri 
biskup Maksim, Biskupi tamošnje provincije sastadoše se sada da mu 
biraju nasljednika, i izbor pade na Ćirila. A biskupsku mu posvetu 
udijeli cezareijski nadbiskup Akacije, s kojim će on kasnije imati 
muke i okapanja, S koliko je gorljivosti i vještine vodio svoju crkvu, 
svjedoči nam najbolje sv. Bazilije Veliki, koji je oko god. 357. pohodio 
Jeruzalem. On se naime spominje svetaca i Božjih slugu, koji su njega 
i njegove drugove tu dočekali. 

Jedna čudesna zgoda poveća veoma ugled našem biskupu. 
Dne 7. svibnja god. 351., upravo uoči blagdana Uzašašća, ukaza se 
na nebu golemi znak križa, koji je dopirao od Kalvarije do Brda Ma- 
slinskoga. A toliko je bio sjajan taj križ, da je nadjačavao samu sun- 
čanu svjetlost. 

No mir i sretni dani ne potrajaše dugo. Raznovrsne su se oluje 
spremale. Prva nadođe upravo sa strane cezarejskoga nadbiskupa 
Akacija, čovjeka ohola, a k tome heretika. Radilo se je naime o ovo- 



Sv. Ćiril prodaje crkvene dragocjenosti, da pomogne siromasima 


me. Jeruzalemska je crkva, radi svetih uspomena, koje su vezane 
uz grad Jeruzalem, uživala među ostalim palestinskim crkvama neku 
prednost. Tako ju je nicejski sabor bio izdvojio od jurisdikcije ceza- 
rejskog nadbiskupa. Međutim to nije bilo pravo Akaciju, i poče to 
pravo jeruzalemskoj crkvi osporavati. Ćiril dakako odlučno usta na 
obranu prava svoje crkve. A mogao je još odlučnije da ustane zato, 
što je Akacije usto bio zaplovio krivovjernim arijanskim vodama. 
Međutim Akacije sazove nekakav provincijalni zbor biskupa svojih 
pristaša, i oni tu dakako dadoše pravo Akaciju, a krivo Ćirilu. 

Još za jednu stvar optužiše sv. Ćirila. Car Konstantin bijaše na- 
ime darovao još biskupu Makariju za jeruzalemsku crkvu jednu dra- 
gocjenu haljinu, satkanu od samoga zlata. Pristaše Akacijeve optu- 
žiše Ćirila, da je tu crkvenu dragocjenost prodao nekom glumcu. 
A toga glumca, da je sam Bog kaznio time što je nenadano umro, 
upravo dok je na pozornici glumio. 

Ta je optužba imala na prvi pogled nekakav izgled istine. Za- 
vladala je naime bila strašna glad u Jeruzalemu i u njegovoj okolici. 
Ćiril, taknut tolikom bijedom svoje duhovne djece, proda jedan dio 
crkvenog ukrasa, da tako olakša veliku nevolju. I sad njegovi pro- 
tivnici ovaj čin njegovog milosrđa opako okrenuše u predmet optužbe. 

Protivnici uspješe sa svojim spletkama, i naš nedužni biskup mo- 
rade god. 358. u progonstvo. Živio je najprije neko vrijeme u Antio- 
hiji, a onda ode u Tars biskupu Silvanu, gdje je uspješno propovi- 
jedao i vršio ostale službe biskupskog dostojanstva. 

Koncil u Seleuciji god. 359., na koji se međutim Ćiril bijaše 
pozvao, dade njemu pravo, a Akacija osudi. Oci na tom saboru uvi- 
dješe nepoštene makinacije Akacijeve te ga ujedno svrgoše s biskup- 
ske časti. 

Akacije međutim nije ni dalje mirovao. Opet mu uspije sazvati 
neke biskupe u Carigradu, koji, sada uz zaštitu cara Konstancija, 
odlučiše da se ponovno otjera sv. Ćiril sa njegove stolice. Ali ga na- 
sljednik Konstancija, Julijan povrati na njegovu biskupsku stolicu. 

Caru Julijanu dođe želja da opet podigne hram jeruzalemski, da 
tako, kako on mišljaše, dokaže neosnovanost kršćanske vjere. Židovi 
odasvud pritekoše da opakog cara pomognu u njegovom naumu. Lako 
je shvatiti teški položaj Ćirila u toj prigodi. On im međutim proreče 
da svoj plan ne će moći izvršiti. A to se doista i dogodi. Kad su na- 
ime bili u najljepšem radu, odjednom provali iz zemlje nevjerojatnom 
silom golema vatra, koja uništi sav dotadašnji rad, a ujedno u vatri 
poginuše mnogi radnici. Ta bi se čudesna vatra osim toga javljala 
svaki put, kad bi pokušali, da ponovno započnu s radom. Julijan je htio 
da se za to konačno osveti Ćirilu, ali ga u tome spriječi smrt, koja 
ga zateče god. 363. 

To što nije učinio Julijan, učini njegov nasljednik Valent. Ovaj 
naime naredi da moraju otići sa svojih stolica svi oni biskupi, koje 
bijaše potjerao car Konstancije, a Julijan kasnije uspostavio. U tom 
broju bijaše i naš biskup. Tako morade Ćiril i po treći put u pro- 
gonstvo god. 367. 

Kroz jedanaest godina što bijaše udaljen od svoje jeruzalemske 
crkve, uvuče se u nju svakakvo duhovno zlo. Čistoću vjere zamijeni 
nevjera i zabluda, a mjesto nekadašnje kreposti nadođoše svakakve 
zloporabe i opačine. Zato, kad se je god. 378. opet povratio k svojim 
vjernicima, imao je Ćiril pune ruke posla, da uspostavi prijašnje sta- 
nje. To dobrom pastiru uz pomoć Božju i uspije. Ali zato to ujedno 
do kraja iscrpi njegove fizičke i duševne sile, i on, desetak godina 
poslije povratka, preda svoju dušu smireno u ruke vrhovnog pastira 
Krista. Zbilo se je to 18. ožujka god. 386. ili 387, Bio je tada u dobi 
od nekim sedamdeset godina. 

Takav je eto heroj bio sv. Ćiril! Sav svoj život u borbi sa ljudskom 
zloćom! Napose još u borbi sa krivovjerjem arijanskim. Ali je zato 
u on konačno bio pobjednik. Uz njega je bio naime Bog, 

za čiju je slavu on jedino sve i radio. S. L. 

U DANIMA TEŠKIM . . , 


More se krvi prolijeva , 
Strahote rata se množe , 
Jedan se vapaj svud čuje: 
Kada će prestat to, Bože? 


Jedan je Vrhovni Vođa, 
Spas naš to Isus je mili; 
Njega tko slušati ne će 
Pokoran ljudskoj je silu 


Pamet je naša preslaba, 
Tajne božanske ne znade ; 
Ljudskom se znanošću jako 
Malo dokučiti dade . 

Jedino Kristova vjera 
Pomoći pruža i zbori: 
Dignite srca sad vaša, 
Dignite oči svi gori! 

Božanska dopušta pravda 
Ljudstvo da nemilo strada, 
Boli da muče ga mnoge, 
Prepuno bude svih jada , 

Zato, da jasno svim bude, 
Mira da nema nit sreće, 
Noga kad čovjeka putem 
Zakona Božjeg ne kreće . 


Ljudskih svih nestaje djela 
Smrtne posljedice nosi, 
Tamani napredak svaki, 
Živote naroda kosi . 

Ljudska pak sila bez Boga 
Kristovo djelo tek traje, 
Jedino Crkva Kristova 
Života ljudima daje . 

Slijedimo propetog Krista, 
Život započnimo novi! 

Dani će prestati teški , 
Nemili, krvavi ovi . 

Tama, što sada nas prati, 
Bijeda , što sada nas bije, 
Nestat će, nada nas krijepi , 
Sunce će opet da sije . 


Sunca! . . , Mi trebamo sunca! 

Kristu mi pružamo ruke: 

Skrati ti, svemožni Bože, 

Sadanje teške nam muke! 

ANTE BELANIČ 


»Ne mari mnogo 1 tko je za tebe, tko li protiv tebe, nego nastoj 
oko toga i brini se, da u svemu štogod činiš, Bog bude s tobom. Imaj 
savjest čistu i Bog će te dobro braniti . Jer koga Bog hoće pomoći, to- 
mu ničija opakost ne će moći naškoditi. Znaš li šutjeti i trpjeti, zaci- 
jelo ćeš osjetiti pomoć Božju. Zna on, i kad i kako da te oslobodi, i 
zato treba da se njemu izručiš. U Boga je, da pomogne i izbavi od 
svake nevolje. Da ostanemo što ponizniji, često nam mnogo koristi, što 
drugi znadu za pogreške naše i prekoravaju ih«. 

TOMA KEMPENAC 

U RATNOM VIHORU 

(Nastavak) 

6 . 

Za vriieme svjetskog rata bijaše svega ponestalo. Živežne potrebe 
mogao si dobiti uz skupe novce i to na d<?ke. Tako: kruh, ulje, mast, 
odiiela, obuću i sve. Liudi su sve to dobivali poredani, kao pred 
kakvim »šal+en>m« na kolodvoru, sa bonom fpotvrdnicom) u ruci. 
Tako bi izgubili čitavo jutro za par deka bilo čega. Samo upravitelji, 
koj : ma bijaše povjerena aprovizacija, imali su svega, a prodava- 
njem, uz skuplie novce, mnogi su se obođatili, te su nakupili kuća, 
stanja, imanja. Pa odmah si mogao iz daleka prepoznati takove ga- 
vane, njihovu obitelj i svojtu. Svi su bili obla, puna lica, isprsnuta 
trbuha, kao najbolja gospoda obučeni, a svi ostali slabi, opali, blijedi. 

Ako je tako bilo svugdje, na fronti ie bilo stoput gore. Upravo 
tako je bilo i u župi Hermanovoj. I majke su k njemu dolazile sa 
djecom, i molile i vapile: »Kruha! Ruha! Obuće!« Ispočetka ih je 
samo otpremio utješljivim riječima, jer drugo ni on niie imao. Ali 
ti jezoviti prizori svagdano se ponavljahu, pa je otišao komandantu 
aprovizacije i isprosio brašna, graha, masti, robe. Tako je nosio 
svagdano svakog blaga Božjega u župni ured i dijelio, a napokon 
ga 19. srpnja komandant odredi upraviteljem čitave aprovizacije. 
Sada je žična željeznica dizala češće hranu na brdo, jer je trebalo i 
više zalihe. A majke su dolazile sa djecom župniku Hermanu, kao 
nekad Josipu Egipatskom u Misiru. Pa kako su tek Bogu i njemu 
zahvaljivale sa suzom radosnicom na očima, što ih je spasio od 
očite gladi i golotinje! 

No nije samo župnik Herman iskazivao djela milosrđa svojim 
župljan'ma, već i ruskim zarobljenicima. Ali potajno, jer je bio strogo 
kažnjen svaki, koji bi im udijelio i svoga, a kamoli od aprovizacije. 
Tako su jednom vodili pred prijeki sud voinici dvojicu ruskih za- 
robljenika, a u sredini bio je jedan dečko. Ovaj im je prodao nešto 
repe za 4 filira. Župnik Herman gledao je kroz prozor taj žalosni 
prizor, pa pohitio pred komandanta, te mu odbrusio: »Zar da sudite, 
tako maloljetnom dečku? A zar da kaznite i ove bijednike? Dečka 
morate nagraditi, što im je od gladi spasio život, a ove jadnike hra- 
niti, da barem ne umru od gladi. Ja sam pred par dana na svoje oči 
gledao oguljena stabla — svu su koru pojeli. Gledao još strasniji 
prizor: kako bajunetom strugaju otpatke krepanih konja i mazaka 
pa, kao najbolju poslasticu, jedu.« 

— Zar tako?! — usmili se komandant. 

— Da tako! — odrešitije će župnik Herman. Dakle ovoga dečka 
pustite, a za ovu dvojicu i za sve zarobljenike pobrinite se, da ne 
pomru od gladi. 

Komandant pusti svu trojicu. Sam pođe među zarobljenike, i tu 
uvjerivši se, izda naredbu, da se svima poda novo odijelo i svagdanja 

stalna hrana. Tako je odsada i bilo. A sad možemo pomisliti, koliko 
je blagoslova primio župnik Herman i od župljana ii ruskih za- 
robljenika! . . . 

Jednako je dijelio duševna i tjelesna dobra i vojnicima. Nedje- 
ljom i blagdanima držao im je svetu Misu, propovijed, a 28. srpnja 
bila je zajednička sveta ispovijed i pričest. 

Obično oko sedme u jutro ,a oko četvrte poslije podne, počela 
bi paljba između dviju neprijateljskih vojska. Tada, što bi zahvatilo 
ubojito oružje, sve bi se orobilo, rušilo, sve se pušilo. U tim okrša- 
jima obilazio je župnik Herman ranjenike, te se najprije pobrinuo za 
njihove duše, a onda ih tješio, rane previjao, otpratio u bolnicu, a 
mrtve spro vodio na počinak. 

Tako 30. srpnja 1917. oko devet sati u jutro Talijani uzeše na 
nišan jednu od najjač’h austrijskih utvrda. Topovi, granate gađaju. 
Od silnog dima ne vidi se prsta pred očima. Vojnici se posakrivaše 
među gudurine, u pećine. Među vojnicima bio je i župnik Herman. 
Kad presta paljba i kad se dim rasprši, vojnici, a s njima i župnik 
Herman iziđoše iz skrovišta. Gledaju lom čitave gudure. Nad njom 
je bilo deset vojnika i survalo se u ponor. Siđoše nekoji vojnici, no 
sišao je i župnik Herman po užetu, i, oh strahote! nađoše ih u koma- 
dima, u krvi — mrtve! Pokupiše njihove ostanke te ih uz molitvu 
uz suze položiše u pećinu i navališe povrh njih kamenje. I valjda je to 
bio tim jadnim ratnim žrtvama, na toj užasnoj fronti, jedan od naj- 
svečanijih pogreba. 

Drugog kolovoza župnik Herman digao se u osvit zore. Taj dan 
padalo je Asiško proštenje, pa su nagrnule franjevačke trećoretki- 
nje, kćeri Marijine i mnoštvo svijeta na sv, ispovijed; Narod je još 
imao jedinu utjehu u svetoj vjeri. Između ubojitog oružja, o tankoj 
niti visi njihov život, pa gdje će naći zaštite i pomoći, nego u Bogu? 
Tim više, što se svaki čas očekivala zadnja, najstrašnija navala tali- 
janske vojske, pa će morati u ždrijelo smrti, a u taj kobni čas treba 
primiti svetu Potpudbinu. Eto zašto je jutros sva masa svijeta došla 
na svetu ispovijed. 

Župnik Herman, koji je u propovijedi rastumačio i pozvao na- 
rod, znao je da neće moći sam da svlada taj ogromni posao, pa je 
pozvao i vojničkog župnika dra. Mayera. I upravo su sa svečanom 
svetom Misom svršili u jedan sat po podne ,kad najednom stupi 
pred njih vojnik, koji je pozivao dra. Mayera, da naglo hiti jednom 
silnom razgrđu, 

— Idem ja, doktore! — Herman će odlučno — a Vi se odmarajte 
u župnom stanu. I pošao je — ali oh strahote! Do 400 vojnika sur- 
valo se s obronka i nabolo se na oštre šiljke! Talijani su zasuli svu 
vatru na njih, pa se sve pušilo na široko [ visoko, da nijesu znali 
kamo jure, i eto najuriše na oštrice. I jednome izišla je kroz glavu, 
drugima iza vrata, trećima kroz trbuh, kroz leđa, prama tomu kako 
je tko naletio. No još strašnije bilo je gledati, kako nekojima visi 
trbuh, džigerice, a drugima bubreg, slezena, srce. 

Kad je Herman doletio, još su bili unesrećeni duhati, te su čulo 
zapomaganje, krik, jauk, lelek. Herman je junački stupio pred tu 
arenu smrti, pred to »krvavo mjesto«, kako ga kasnije nazvaše, i 
povikao« »Braćo, pokajte se!« I onaj krik, plač, lelek preobrati se 
u kajanje: nekoji riječju, a nekoji srcem. A bilo je i takvih, koji su 
onu grčevitu ruku, pesnicu, koja je molila za skrajnu pomoć, pre- 
okrenuli, pa se biju s njom u prsa, Herman je svima udijelio zajed- 
ničko odr jesen je. I to je bilo dostatno, kao i onomu lupežu na križu, 
da čuju riječi milosrdnog Suca: »Danas ćeš biti sa mnom u raju«. 

7. i 8. kolovoza Talijani su jurišali na austrijske utvrde zrako- 
plovima.. Bacali su bombe kao kruške i rušili su što no se reče drvlje 
i kamenje. Župnik Herman se nalazio među skupinom vojnika. Kad 
Talijani zapodješe paljbu, svi se razbjegoše u podzemna skrovišta ili 
ispod klisurine. Tako se skrio i župnik Herman. Najednom doleti gra- 
nata, rasprsne se, i sve se unaokolo rušilo, a srušilo je nedaleko i 
deset vojnika. Isti čas iziđe iz skrovišta, poleti do njih i poviče: »Bra- 
ćo, pokajte se!« I njihovo pokajanje združeno sa svetim odriješe- 
njem i njima, kao i prvima, otvori raj! 

Talijani su neprestano bacali granate, sipali ubojita taneta iz 
strojnih pušaka i topova. Tako su tjelesa ovih kao i svih žrtava 
ostala nepokopana, Gadna gamad ogledala im meso, a još dugo i 
dugo bijahu rasijane po bojištu gole kosti i kosturi. 

7. 

Dne 17. kolovoza padao je rođendan cara Karla, Vojnici { za- 
povjedništvo bilo je u crkvi. Dr. Mayer je misio. I baš na taj dan 
Talijani zaposjeli zadnju navalu. Udarili su sa svih strana i svim 
mogućim sredstvima. Na smrt ili život. I već oko četiri sata poslije 
podne sve se pušilo od paljbe topova, da je raznobojni dim pokrio 
svu frontu u visini do 500 metara. Izgledao je sudnji dan. 

Austrijski vojnici pohitali su na svoja mjesta, a zapovjedništvo 
uzelo je u ruke upravu. No od dima nijesu vidjeli kretanje neprija- 
teljske vojske, a od drmanja paklenskog oružja sa obe strane, nije 
se znalo, štono riječ, ni ko pije ni ko plaća. Ni telefon više ni je radio. 
Zapovjedništvu je bilo već jasno, da su Talijani prešli Soču. Tako 
je i bilo. 

Talijani su najprije presjekli obrambene žice, prešli između njih 
i osvajali rov za rovom te gonili austrijsku vojsku. Zapovjednik voj- 
ske izdao je naredbu, da narod seli. Nastala je panika među naro- 
dom. Žene su uprtile na leđa, što se dalo nositi, i to najnužnije 
stvari, a na rukama, ili za ruku vukle su djecu. I bilo je žalosno i 
tugaljivo vidjeti, kako majke sa suzama i poljupcem tješe djecu, koja 
su plakala od straha, glada i nevolje! I na svakom koraku si mogao 
vidjeti taj tužni prizor. 

Tako je gledao i župnik Herman, pa putio i tješio majke i djecu. 
Osobito ga je stužio bijeg vjernog zvonara Marka i žene Luče sa 
šestero djece! Valjda, on jedini, jer šepav, nije bio dignut u vojsku. 


78 


A eto i on jedini mora da seli sa domaćeg praga. Tako od bremena, 
umora počivao na jednom kamenu sa Lučom i sa svoje šestero 
pilježi. Taj dirljivi susreta j usmili ga, pa zaustavi vojnički teretni 
autobus. Zamoli kapetana da preveze do stanice Marka, Luču i 
djecu, što ovaj najpripravnije i učini. 

Župniku Hermanu. vraćajući se kući sa samaritanskog puta, pade 
na pamet da spasi crkveno posuđe i dragocjenosti. Svrati u crkvu, 
pokupi kaleže, pokaznicu, nešto milostinje i crkveno odijelo. U žup- 
nom stanu će spakovati, da, kad dođe zgodan čas, ponese sa sobom 
i spasi. Baš pri tom poslu, nađu ga dva župnika iz obližnjih župa. 
Bijahu prestrašeni, zadihani, znojni, umorni, gladni i žedni. Jedan 
je uprtio od glave do pete plahtu, drugi korpu. U njima su bile dra- 
gocjenosti crkve, najnužnije stvari i uredovne knjige. Pa kako se 
župnik Herman slatko nasmijao, kad jednom ugleda na prsima bre- 
vijar, obješen o špagu, u desnoj ruci krletku sa papigom, a u lijevoj 
cigarete! Bijaše strastven pušač! Još se slađe nasmije, kad kod dru- 
goga opazi pušku o ramenu, a povrh korpe lisičje kože! Bijaše stra- 
stven lovac! 

Na sve se to župnik Herman slatko nasmijao, a i gorko naplakao, 
kad pomisli da su spašeni samo ostaci ostataka, kad duhovni pastiri 
moraju ostaviti svoje crkve, svoj oltar, svoje stado i bježati pred ne- 
prijateljem, koji je sve rušio i sve pustošio. Baš slično kao što je i 
Božanski njihov Učitelj plakao nad nevjernim narodom izraelskim, 
nad ruševinama jerusalemskim! 

No u skrajnoj pogibli nema vremena dugo se ni smijati ni plakati, 
a ni Bogu se moliti. Župnik Herman uočivši stvar, pohita do generala 
i zamoli za teretni autobus. Za njega je bilo i vojništvo na službi, jer 
je i on bio na njihovoj službi. Vojnici ukrcaše sve tri prtljage, a s nji- 
ma od juriše i dva svećenika do obližnje stanice a onda u Ljubljanu. 

Bilo je već sunce na izmaku, kad odiuri autobus. Svoje posljed- 
nje zrake tugaljivo je bacalo kroz dim, koji se pušio i samo malko 
osvjetljivao topove i svo ubojito oružje. Uronilo je u obzorje na- 
kvašeno suzama, znojem i krvlju ljudskih žrtava. A napokon uto- 
nivši iza brda, tama je pokrila ljudsk^žrtve razbacane, raskomadane, 
usmrđene na bojnom polju! . . . 

Župnik Herman ostao je na pustom stanu bez hrane, odijela, 
novca, bez stada — bez išta! I gorko je zaplakao. Legao je na tvrdu 
klupu, a ni oka da stisne. Gruvanje topova, prasak ubojitog oružja 
i zvrdanje aviona čulo se na blizu i na daleko. Bilo oko ponoći, kad 
najednom udari granata vrh krova, probije ga i rasprsne se u hiljadu 
ubojitih metaka. Herman skoči i zazove: »Isuse, smiluj mi se! Spasi 
me!« I onda se opet nasloni i tek što malo usne, probudi ga silni 
prasak. Granata je prošla kroz krov, kroz plafon i na podu se ras- 
prsla. Herman vikne: »Isuse! Marija! u ruke . . .« i onesvijestio se. 
Rasvijestio se još prije nego je zora zaradila, i — oh, strahote! 
Ugleda nad sobom zvijezde, oko sebe crkvu, klisurine, a pod sobom 
podrum. Uskliknuo je: »Hvala ti, Bože! Hvala ti, Anđele Čuvaru, što 

sam na životu!« A tada se digne, da za puk prikaže sv, Misu. Bila 
je nedjelja 19. kolovoza. 

Prostor oko crkve samo je vrvio vojnicima, zapovjedništvom, 
ranjenicima, a i ispunjeno je bilo i zadnje mjesto visoravni svakom 
vrsti ratnog materijala i živina... Župnik Herman jedva se proturio do 
crkve. Ali i tu strahovitog iznenađenja! I crkvu nađe mjestimice 
isprorešetanu. Sav materijal pao je po crkvi i oltarima. Nad ruševi- 
nama hrama Božjega zaplakao je i onako, kako je mogao sa jednim 
vojnikom očistio veliki oltar i na njemu misio. Kakova su se čuvstva 
zahvale preko svetog čina iz njegova srca vinula, a kakove molitve 
za sebe i narod, koji je pobjegao, teško je to dokučiti. To može onaj, 
koji se nalazio u sličnim prigodama. 

Župnik Herman povratio se kući i tek sada vidio, što je razara- 
juće oružje učinilo. Neko je vrijeme gledao i promišljao kako je ostao 
živ, a tada zaključio: »Samo čudom, samo čudom Božjim!« Sada je 
izišao iz kuće i uputio prema vojničkoj kuhinji, gdje je i on, vojni- 
štvo i narod primao hranu. A bijaše pošteno i ogladnio, i oslabio, 
ta od preksinoć skoro ništa ni okusio nije, a čitavu je noć sproveo 
u smrtnom strahu. Ali kako je ostao, kad tamo ugleda samo razgrđe! 
Neprijatelji su najviše gađali na žičnu željeznicu, koja je iz nizine 
dizala hranu na brdo i nju su srušili, a onda kuhinju i magazine za 
hranu i robu. Žalostan vratio se žalosnijoj kući, jer tamo nije bilo ni 
luga na ognjištu. Ma ni sluge ni sluškinie nije imao, a nije imao ni 
od česa, a sad nema ni gdje da dobavi. Sjetio se: dobri župljani pri- 
godno đonili su mu krumpira, pasulja-graha. Spirio je vatru i name- 
tao krumpira u žeravu i na tomu Bogu zahvalio. Isto kao i sveti 
župnik Ivan Vianney, i to bez ulja, soli, bez začina. Baš po onoj: 
glad je hrani najbolja začina. 

Iza tako mršavog zajutarka, župnik Herman iziđe na ulicu i 
već ga zovu, da ide pokopati jednoga kapetana, rodom Čeha. Taj je 
otkazao posluh i bio strijeljan iz strojne mašine. Kad se vraćao sa 
žalobnog pokopa susrete jednu ženu. Iznemogla je bila pod teretom 
i malim djetetom u naručju, a sa šestero djece oko sebe. Sjetio se 
jučerašnjeg slučaja sa zvonarom Markom. Njemu je pomogao, ali 
danas je teže. Stojao malko i razmišljao, kad na sreću prođe voj- 
nički autobus i uspije mu da ih povede sa sobom. Taj sprovod više 
mrtve nego žive majke i djece ganuo ga tako, da je zaplakao. 

Ostali dio dana prolazio je kroz najžešći i najpogibeljniji dio 
fronte. A poletio je onamo gdje je top ili strojna mašina sasula vatru 
ili granata rasprsla. Tu je unesrećene nagovarao na pokajanje i odri- 
ješio ih, tješio i viđao ranjene, a preminulima nije mogao drugo, već 
da se za njih pomoli. 

Sa samaritanskog posla vratio se Herman kasno u noć. Pojeo 
nekoliko krumpira, koji mu preostaše od zajutarka, a onda onako 
bez svijeće, u reverendi legne na pod. (Klupe više nije bilo, ubojito 
oružje ju je razlupalo.) Ali u drugoj sobi. Oblačine su zastrle nebo, 
a južnjak duvao pa se bojao da, pod rastvorenim krovom ne okisne. 
Pokajao se za grijehe , pomolio se Bogu i Anđelu Čuvaru i usnuo. Oko 

ponoći probudi ga užasan prasak. Rasprsnula se granata pod krovom, 
a onda druga, a u raznim smjerovima i razmacima pala je i treća 
i četvrta i dalje. I kad je župnik Herman ugledao nad sobom oblačine 
i da nad njim kiša lijeva, premieštao je svoj ležaj, gdje nije toliko 
kišilo i puhalo. Na tvrdom podu samo je opetovao: »Bože, u ruke 
tvoje, predajem duh svoj«. A milostivi ga je Bog sačuvao za daljne 
žrtve i stradanja. 

Četvrti dan navale austrijska vojska sve se više približala župi 
Hermanovoj. Vojnička komanda preselila se po ispražnjenim kuća- 
ma, dućanima, a u najvećoj krčmi smjestiše ranjenike. I to najteže. 
Za lakše i bolesne nije nitko ni pitao. Župnik Herman obilazio je 
svugdje da tješi, pomaže a najviše da ih pomiri s Bogom. Dakako 
da je najviše zalazio u ovu, gdje je prije bila dobra kapljica, a saaa 
obilna suzica. U jednom kutu jednom su liječnici zavijali rane, dru- 
gomu vadili rasprsle komade željeza, ubojita taneta, trećenu pilili 
nogu, šivali utrobu, lubanju. 

Dok je taj užasni prizor gledao župnik Herman i vršio svoju 
svećeničku službu, uniđe čovjek silovitom brzinom. Govorio nije 
ništa, samo je otvorenim ustima glupo, tupo buljio. Herman je ra- 
zumio strašno stanje unesrećenoga i dao mu odr jesen je. Isti čas 
svali se ko klada, ukočen, okamenjen od ubojitog plina! 

U ovu jedinu bolnicu donosili su ranjenike, da tako rečem, film- 
skom brzinom. I nijesu jedne ni operirali, već su drugi dolazili. A une- 
srećenu, iznakaženu čeljad razmjestili po razrušenim kućama, po- 
drumima, pa i pod vedrim nebom, na vjetru, i to bez slamnjače, bez 
uzglavlja, pokrivača, na kiši, bez pomoći, bez okrepe. I jadnici su u 
velikoj ognjici, nesvjestici, plakali, jaukali; od boli škripali zubima 
i zazivali Boga, oca, majku u pomoć. A nekoji su vapili: »S Bogom 
ženo, djeco, domovino, zavičaju! Ne ćemo se više nigda porazgo- 
voriti, vidjeti!« 

I nije im nitko mogao pomoći i utješiti, jer lijekova i liječnika 
bijaše ponestalo, a neprijateljska vojska i na njih je nišanila, da ih 
izmrcvarene do kraja izmrcvari. Još je jedini župnik Herman imao 
riječi Kristove ljubavi, samilosti i pomoći. I baš na fronti se ispo- 
ljuju samo i jedino posljedice Luciferove mržnje, samo i jedino u 
svećeniku ispoljava se duh Kristove ljubavi. 

0 ovomu smo se mogli uvjeriti do sada, a odsada ćemo se još 
više. Župnik Herman misio je zadnji put u crkvi 21, kolovoza. Pri- 
kazao je sv. Žrtvu za pale na fronti, a osobito za mrtve u ovoj »bol- 
nici«. U crkvi nije više mogao misiti, jer je ubojito oružje razrušilo 
krov, izrešetalo zidine. Ostao je jedino toranj bez zvona i sakristija 
bez ruha i bez svetog posuđa! 

Za mrtve, za koje je župnik Herman misio, nije za njih se nitko 
ni pomolio, ni prolio suzu, a kamo li pokapao. A nije bilo ni ruke 
ni mjesta, jer je čitava fronta, a osobito visoravan oko crkve i župnog 
stana bila posuta mrtvima. Sva su tjelesa ostala da budu plijenom 
gamadi, a već se osjećao i silan smrad usmrđelih tjelesa. I preko 
njih su čitava tri dana gazili vojnici i jurili autobusi, topovi. Nepri- 

jateljsko oružje padalo je neprestano na široko i daleko, a od pustog 
dima nije se vidjelo, pa su ljudi bježali glavom bez obzira i na vrat 
i na nos. I onaj srednji i zadnji htio je biti prvi, samo da iz tog pakla 
što prije iziđe. I tu se više na nikoga nije gledalo, a ni na nikoga 
imalo smilovanja i milosrđa. Tako su autobusi, topovi gazili jadnu 
čeljad kao mrave, a jureći, jedan drugoga su prevrnuli ili gurnuli niz 
vrlet od 100, 300 i 700 metara. Tako je bezbroj vojnika, zapovjed- 
nika, a bilo po koja žena sa djecom ili mladić, djevojka, pregaženih 
ili niz gudure, kamenje, vrlet raskomadanih, razmrcvarenih u prova- 
liju strovaljenih. A ko bi znao, koliko je ratnog materijala, robe, hra- 
ne i svakog blaga među gudure, kamenje, u bezdan palo? I nad svom 
nesrećom, užasom, pokoljem nitko za nikim da je i suzu prolio, a 
nije ni najmanjeg milosrđa imao. Tu se samo radilo glavu iznijeti iz 
tog užasa, , vrtloga, pakla, a baš ih je radi toga i bezbroj zaglavilo. 

I sav taj nezapamćeni bijeg odigrao se pred Hermanovim očima, 
I kud je god gledao samo užas, samo strahote, štogod je čuo, to samo 
prasak za ubojstvo, mrcvarenje, jauk i lelek, i gdjegod se micao ili 
stupao, opet jedno grabište, posuto tjelesima ubijenih, izmrcvarenih 
vojnika. I taj najtužniji film vrtio se pred njegovim očima osobito 
zadnja tri dana, dok nije sve što se još micalo, prebjeglo pred ne- 
prijateljem. Sad je i za njega kucnuo čas. Uletjevši skoro u posljednji 
vojnički teretni autobus, odjuri. 

O. LUJO MATIJ AC A. 

(Nastavit će se.) 


»Da je u tebe sve pravo i da si posve čist , sve bi ti išlo U dobro 
i u napredak. Zato ti se puno toga ne mili i često te uznemiruje , jer 
još nijesi posve umro , niti se raskrstio sa svim , što je zemaljsko , Ni 
čim se srce tako ne kalja i ne zaplače , koliko nečistom ljubavlju k 
stvorenjima , Ako se odrekneš utjehe iz vana, moči češ razmišljati o 
onom , što je nebesko , i često se u duši radovati «„ 

» Ako se ponosimo radi pogrešaka svojih , lako ćemo druge umi- 
riti i bez truda zadovoljiti one , koji se na nas srde. Bog brani i oslo- 
bađa poniznoga; poniznoga ljubi i tješi; poniznomu se priklanja; po- 
niznomu daruje obilje milosti, i bude li ponižen, diže ga na slavu , Po - 
niznomu otkriva svoje tajne i k sebi ga milo pridiže i prizivi je. Poni- 
zan, kad ga grde i sramote, posve je miran, jer se na Boga oslanja , a 
ne na svijet . Ne misli da si išta napredovao, ako ne držiš , da si niži 
od sviju«, 

TOMA KEMPENAC 


82 



t Dr. Velimir Deželić. Dne 7. veljače preminuo je u Zagrebu u svojoj 77. godini 
života poznati hrvatski pisac i odlični javni katolički radnik dr. Velimir Deželić. 
Pokojni dr. Deželić počeo se je veoma rano isticati na hrvatskom književnom polju. 
Napisao je naime više romana i par zbirka pjesama, osim toga što je svoje radove 
i pjesme objavljivao u raznim časopisima. Međutim po prvim svojim radovima, 
napose po pjesmama, ne može se reći, da je on bio katolički pisac. Njegova katolička 
orijentacija nadošla je tek kasnije, i on je katoličkoj ideologiji ostao onda vjeran sve 
do smrti. Na svim odgovornim i važnim položajima bez straha je isticao svoj 
katolicizam. Napose se je isticao na polju katoličke štampe, te je kroz dugi niz 
godina sa mladenačkim zanosom vršio službu predsjednika Pijeva Društva. Njegova 
djelatnost bila je međutim mnogostruka. U 6vim skoro katoličkim priredbama, 
proslavama i odborima godinama se je isticalo ime dra DežeOdća. Koliko je bio 
cijenjen najbolje se je moglo vidjeti prigodom sprovoda dne 9. veljače. Cio skoro 
katolički Zagreb bio je tu, da se oprosti od zaslužnog pokojnika. Počivao u miru 
Kristovu! 

Blagoslov linotipa u spomen pape Pija XI. u Bologni. Papa Pio XI., kako je 
inače dobro poznato, bio je ne samo papa Misija i papa Katoličke Akcije, nego je 
također bio papa katoličke štampe. Sjećajući se toga, štovatelji pokojnoga pape u 
Bologni kupili su i za tiskaru katoličkog dnevnika »L’Avvenire d’Italda« u spomen 
Pija XI. jedan tinotip. Blagoslov je obavljen u samoj tiskari na veoma svečan način. 
Nazočni su bili kardinali: Nazali Rocca dd Cornegliano, nadbiskup Bologne, i 
kardinal Piazza, patriarh i nadbiskup Venecije, zatim moms. Evasio, biskup Palerme 
i generalni direktor K. A. te članovi biskupskog odbora za »L’Avvendre d’Italia«, 
mons. Tortini, nadbiskup Luke, mons. Boccolori, nadbiskup Modene, mons. Agostini, 
nadbiskup Padove, mons. Rolla, biskup Forlija. Za linotip je stiglo 10.000 darova 
iz sjeverne Italije. Svakako to je svijetli dokaz, koliku važnost tamošnji biskupi 
i vjernici daju katoličkoj štampi. O, kad bi se i drugi u taj primjer ugledali i učinili 
što je do njih za napredak katoličke štampe! 

Svećeničko ređenje sveučilišnog profesora. Nedavno je bio u Madridu zaređen 
za svećenika dekan sveučilišta u istome gradu i profesor filozofije Emanuel Garcia 
Morente. Teološke je nauke završio u vrijeme španjolskog građanskog rata. Zaredio 
ga je madridski nadbiskup mons. Eijo Goray. On je međutim skupa s njime zaredio 
još 80 ostalih klerika. Ova pojava novih zvanja i ređenja u Španjolskoj napunja 
utjehom i radošću srce svakoga katolika po širokom katoličkom svijetu, napose kad 
se sjeti svih onih žrtava, koje su katolička crkva i njezino svećenstvo položili na 
oltar Božje stvari. Mučenici iz strašnog Španjolskog građanskog rata, a napose 
mučenici svećenici, sigurno se mole, da Bog pošalje nove radnike u katoliči špa- 
njolski vinograd. 

Smrt katoličkog učenjaka. Dne 4. veljače umro je u Rimu i bio sahranjen na 
tamošnjem njemačkom groblju znameniti kršćanski arheolog mons Ivan P. Kirsch. 
Rodio se god. 1861. u Diepachu u Luxemburgu. U Rim je došao 1884. i tu se je pod 
vodstvom glasovitog de Waal-a uputio u studij crkvene povijesti i kršćanske arheo- 
logije. Zajedno s utemeljiteljem znanosti o kršćanskim starinama, Ivanom K. de 
Rossijem dao se je s velikim uspjehom na proučavanje katakomba. God. 1890. bio je 
imenovan profesorom na katoličkom sveučilištu u Friburgu u Švaj carskoj, ali je i 
dalje nastavio s naučnim radom u Rimu na proučavanju katakomba. Kada je pokojni 
papa Pio XI. na spomen velikog jubileja Otkupljenja osnovao god. 1925. Institut za 
kršćansku arheologiju, pozvao je mons. Kirscha, da taj Institut organizira. On mu 
je ujedno bio na čelu do smrti. God. 1894. bio je također u Dalmaciji, prigodom 
internacionalnog kongresa katoličkih arheologa, te je u Splitu i Solinu nekoliko 

dana proučavao kršćanske starine. S našim učenjakom mons. Bulićem bio je u 
trajnom dopisivanju .Njegov rad i njegove zasluge za kršćansku znanost su upravo 
goleme. Mir Kristov velikom kršćanskom učenjaku! 

Misije u službi znanosti. Pred koje vrijeme o. Dutilly, član misijskog Reda 
Oblata Bezgrešne Djevice 1 asistent na katoličkom sveučilištu u Washingtonu, orga- 
nizirao je ekspediciju u krajeve sjevernog ledenog mora, koji pripadaju Kanadi. 
Osim čisto misijske službe među tamošnjim indijsko-eskimskim plemenima, sa- 
kupljao je bogate zbirke iz bilinskog i životinjskog carstva tih krajeva i fotografirao 
dragocjene rukopise, koji se sada na sveučilištu proučavaju. Američki listovi ističu 
lijepe rezultate DuttiHyjeve ekspedicije i uopće velike zasluge katoličkih misonara. 

Svećenička propaganda u Španjolskoj. U posljednje vrijeme se u Španjolskoj 
silno razvila plemenita propaganda u korist svećeničkih zvanja i svećenika uopće. 
Teko žene španjolske Katoličke Akcije priređuju »Dan majke svećenika«. Osim toga 
muževi španjolske Katoličke Akcije priređuju »Svećeničku sedmicu«. Sve ove akcije 
imaju za cilj to, da pokažu svijetu važnost i uzvišenost svećeničkog zvanja i veliku 
korist, što je ima društvo od svećenika te s druge strane dužnosti društva prema 
svećenicima. 

Riječi Svetog Oca o sadanjem položaju u svijetu. U svom govoru pred sucima 
vrhovnog crkvenog suda tako zvane Svete Rimske Rote, osvrnuo se Sveti 
Otac Papa i na današnji položaj u svijetu, pa je uglavnom kazao: »Naša misao 
i naše srce se navraća k izvoru naših velikih boli, kađ vidimo svoje sinove, kako 
se jedan proti drugome oružaju i bore, kao da nijesu braća jedne kršćanske vjere 
i ufanja. To bratoubilačko rušilačko djelo sudit će povijest; na svaki način misao 
i sud ljudski nije misao i sud Božji. Promisli Božje ravnaju vjekovima i Njegovi 
se nacrti moraju oživotvoriti. Gospodin, kako pjeva psalmista, se ruga nakanama 
naroda, kida odluke vladara i briše naume ljudi. Po pravdi i ujedno milosrđu 
svome uspostavlja i ruši kraljevstva. Slavna imena i spomenike zasiplje pijesak 
pustinje, nad kojima se poslije vremena dižu novi krajevi i kulture. K tome pra- 
vednome i ujedno milosrdnome Bogu mi se obraćamo, da bi nam se smilovao 
jei pred Njegovim sudom ne može naše grijehe pokriti ništa drugo nego naša 
molitva. Zato molimo, dragi sinovi, da bi se nebo razvedrilo i da bi se pomolila 
zora toli željkovanog mira.« 

Prenos smrtnih ostataka profesora Toniola. Nedavno su bili na groblju u 
mjestu Pieve di Soligo iskopani smrtni ostaci profesora Giuseppe Toniola, po- 
znatog katoličkog socijalnog radnika i preneseni u mjesnu župsku crkvu. Ovoj 
je ceremoniji prisustvovao mletački nadbiskup i patrijarh della Fiazza. Prenos 
tijela profesora Toniola u vezi je s procesom o njegovoj eventualnoj kanonizaciji. 
Pokojnik je napose mnogo radio na međunarodnom zbliženju katolika. Njegova je 
deviza u tom radu bila ova: »Radnici cijelog svijeta ujedinite se u Isusu Kristu!« 
Umro je na glasu svetosti. 

Pismo Svetog Oca prvom talijanskom kongresu misijske medicine. Nedavno 
je u Palermu održan prvi talijanski kongres misijske medicine. Preko tamošnjeg 
kardinala Lavitrana poslao je Sveti Otac kongresu apostolsko pismo, u kojem 
izriče svoju posebnu zahvalnost onima, koji su dali poticaj i omogućili održanje 
toga kongresa. Između ostaloga tu Sveti Otac kaže ovo: »Pokušaj, koji je tako 
dobro uspio doprinijet će bez sumnje tome, da se slična zborovanja održe i sli- 
jedećih godina, pa da se ovakve institucije oživotvore svagdje, gdje to u konkretnim 
prilikama izgleda uputno.« 

800-gođišnjica portugalske nezavisnosti. Portugalski katolici poveli su, u okviru 
jubilejskih svečanosti, prigodom 800-godišnjice portugalske nezavisnosti, više zna- 
čajnih akcija. Prošle godine održao se je prvi »Katolički socijalni tjedan«. 

Organizacija »Noelistas«, udruženje sa zadaćom propagiranja i zaštićivanja krš- 
ćanskih ideja o obitelji pomoću redovitih predavanja, dana duhovne obnove i 
časopisa »Natal«, »Estrela« i »Sursum« priredilo je veliko zborovanje. Slave se 
mnoge veličanstvene vjerske svečanosti. Konačno na prijedlog o. Monera das 
Noves obrazovao se je i pokret, ponajviše među omladinom, da se na uspomenu 
jubileja po svim uzvisinama u zemlji postave jubilejski križevi. Predavanje i 
blagoslov tih »Conceiro das Independence« bit će u mnogo općina spojeno’ s ve- 
likim vjerskim proslavama. »Križ je — izjavio je o. Monera — znak našeg poslanja 
kao misionarskog naroda; on je nadalje počelo i temelj naše civilizacije; on je 
simbol i sinteza kršćanske ideje, koja u sebi ujedinjuje najviše kreposti našega 
naroda i našega latinstva — zapadnjačkog poziva.« 

Obnova crkve sv. Groba, Talijanski profesor Marangoni, član talijanske aka- 
demije primio je nalog od Svetog Oca da izradi plain o preuređenju crkve Isusove 
groba. Radi se o izgradnji jedne veličanstvene bazilike, koja bi poslužila katolicima 
i latinskog i grčkog i armenskog obreda. Za svaki od tih obreda predviđa se do 
svetišta poseban prilaz. Model ove bazilike bit će izložen u katoličkom paviljonu na 
svjetskoj izložbi godine 1942. u Rimu. 

Jedna rijetka mlada Misa u Njemačkoj. Nedavno je odslužena jedna neobično 
rijetka mlada Misa u Njemačkoj. Mladomisnik je bio 42-godišnji dr. Lorenz Lang, 
koji je najprvo izučio elektrotehnički zanat, a onda se dao na studij socioloških 
pitanja, te je s vremenom postao na daleko poznati stručnjak u pitanjima bole- 
sničkih blagajni. — Neke prijedloge dra Langa uzeo je u svoje socijalne zakone 
čak i — japanski parlamenat! 

Govor kardinala Faulhabera. Kardinal Faulhaber poznat je po tome, što u svim 
prilikama znade zauzeti ispravno stanovište, temeljito uvijek na najsjajnijim ka- 
toličikim načelima. Nedavno je tako održao jednu propovijed, u kojoj je rekao ove 
riječi: »Jedna je od r.ajtežih zabluda, da je državna vlast neovisna od Boga i nje- 
govih zakona. Među državnim i osobnim pravom, među pravima obitelji i države, 
među narodnim i međunarodnim pravom treba da vladaju sveti i nedodirljivi 
odnosi, koje treba bezuvjetno poštivati, ako nećemo da se ljudsko društvo poruši. 
Najsve'ije su pravice i vrednote osobne i obiteljske. Sloboda vjere i ćudorednog 
uvjerenja je nedodirljiva. Država smije tražiti žrtvu materijalnih dobara i života, 
ali ne smije nikada nanositi' silu dušama i njihovu vječnom dobru. Kršćanski obi- 
teljski uzgoj nužno pospješuje istinsko blagostanje države, jer upućuje na savjesno 
i veselo ispunjavanje državi janskih dužnosti. Međutim uzgoj, koji posve prezire 
našu vječnu domovinu, mora samoj državi donijeti samo najgorče plodove. Za- 
bluda o posvemašnjoj svemogućnosti države nije štetna samo za miran život među 
narodima, nego i za narod sam. Miran i pravedan život među narodima moguć je 
samo na temelju priznanja naravnog prava.« Na kraju je kardinal rekao: »Rimski 
biskup, koji je najveći auk^oritet na svijetu, je progovorio. Mi smo njegove riječi 
čuli i u njima spoznali Krista. Papa je dignuo troruku svijeću i kliknuo: »Svijetlo 
Krista!« A mi na to odgovaramo: »Bogu hvala, Bogu hvala!« 

Rijetko vojničko priznanje francuskom katoličkom župniku. Francuski župnik 
Bonnaves, koji je za vrijeme rata bio komandant bataljuna, imenovan je časni- 
kom Legije časti. Ovo rijetko priznanje podijeljeno mu je radi njegova hrabrog 
držanja u najtežim bojevima u mjesecu svibnu i lipnju. Isti je svećenik imao 
velika vojnička odlikovanja već iz prošlog svjetskog rata. 

Dizanje novog spomenika u čast Kristu Kralju kod Madrida. Na ruševinama 
Los Angelesa pokraj Madrida, gdje je žalosno harala crvena milicija, bit će po- 
dignut novi spomenik u čast Spasitelju, koji će nadomjestiti stari spomenik, čije 
je rušenje tako bolno odjeknulo u srcu španjolskog katolika. Trg ispred spmenika 
moći će primiti 80.000 osoba, a bit će okružen stupovima. 

S KRUNICOM KROZ KORIZMU! 


Iako cijeli život kršćana treba da bude u bitnosti neprestana molitva, postoje 
ipak neki odsjeci vremena, u kojima treba on da se revni je na molitvu dade. Jedan 
takav odsjek jest također korizmeno vrijeme. 

Ako to dakle vrijedi za svakoga kršćanina vrijedi napose za kruničare, za one 
naime^ koji su napose zavoljeli ovu molitvu i koji su je dobrovoljno uzeli za trajnu 
pratilicu života. Krunica treba da bude molitva u svako vrijeme njihova života, ali 
napose u korizmeno vrijeme. Jer korizma je vrijeme ne samo izvanredne pokore, 
nego također vrijeme posebne, gorljive molitve. Krunica sa svim svojim otajstvima, 
ali napose sa žalosnim otajstvima, treba da bude predmetom našeg korizmenog 
bavljenja. Jer su se ova sva i odigrala upravo u ovo vrijeme. Zapravo samo u 
jednom danu, koji je protekao od Velikog Četvrtka na večer do Velikog Petka 
poslije podne. U tom jedinom jednom danu pred devetnaest vijekova odigrao se je 
završni čin velike otkupiteljske Isusove tragedije. Zato misao i osjećaj svega toga 
treba da nas potpuno obuhvati i prožme. Da nas duboko potrese, pak da taj duhovni 
potres bude imao plodonosnog učinka na cijeli nas kršćanski život. Dok su se otajstva 
radosna, dotično slavna, odigrala u dužem nizu godina, koliko je naime proteklo od 
Isusova začeća do njegova uzlaska u hramu, dotično od Isusova uskrsnuća do 
uznesenja i proslavljenja Majke Božje, dotle se je ono, što je božanski bolno i žalosno 
u otajstvima Krunice, zbilo u nerazmjerno kraćem vremenu. Završene žalosne zgode 
iz Isusova i Marijina života kao da su išle više u dubinu nego u širinu. Kao da nam 
upravo svojim kratkim trajanjem hoće još više da istaknu veličanstvenu strahovitost 
svega onoga, u čemu su se nekako skupa našli s jedne strane neizmjerna Božja 
ljubav i milosrđe, a s druge strane nečuvena ljudska podlost i nezahvalnost. 

O svemu dakle tome ove korizme razmatrajmo! A razmatrajmo još gorljivije 
u ovoj upravo godini, kada slavimo naš crkveno-vjerski i narodni jubilej. U ovoj 
godini, kad hoćemo svi da se duhovno obnovimo! Jer razmatranje žalosnih otajstava 
jest nesumnjivo najbolje sredstvo za tu obnovu. Prateći u korizmi našeg Otkupitelja 
na njegovom mučnom i krvavom otkupiteljskom putu, zaslužit ćemo da budemo 
uz njega i u dan njegove uskrsne slave. A također u onom danu, kad ga budemo 
ovog ljeta, tko u duhu a tko osobno, pratili na njegovom euharistijskom putu našom 
hrvatskom prijestolnicom, našim bijelim Zagrebom. Radi svih tih razloga prihvatimo 
se ove korizme još jace naše krunice te je molimo i razmatrajmo pobožno! 

NAŠI DOPISI 


PUČIŠĆE: Povijest Pučišća. — Sv. misije. — Bratovština sv. Kozari ja. — Prvi 

stanovnici današnjeg Pučišća obitavahu u Pučiškom Docu i u Sustjepanu Luci. 
Ovi su pred zulumom Saracena, a onda pred pljačkom neretvanskih i omiških gusara 
god. 866. i 915. pobjegli i naselili Pražnice. Toma Arciđakon u svojoj povijesti opisuje 
nam grozote ovog pljačkanja. To je bilo baš na 1. srpnja 1246., kad navališe na selo, 
te sve oplijeniše, e kuće ognjem spališe. Sada je ostalo pravo pušišće, odakle tako 
kasnije i nazvaše mjesto. 

Kad nadođoše bolja vremena mnogi opet zađoše k moru i nastaniše 6e u 
Pučišću. 

Godine 1564. Pražnice i Pučišće imađahu isti broj stanovnika. Sada su htjeli da 
imaju župu. Stoga izabraše petoricu najuglednijih: don Bernardina Prodića, Nikolu 
i Ivu Zuvetića, Jurja Ahvileja i Marka Kupića. Ovi sastaviše spomenicu i predadoše 
kanoniku hvarskom Nikoli de Gazarinu. Ovomu se usprotivi praznički župnik 



Sestre dominikanke s malom djecom u Pučišću 

Marin Prodić. Tekar iza njegove smrti, koja ga zadesi na 26. svibnja 1566. oni se 
opet sakupiše i dobiše župu. Novi župnik Bemardin Prodić na svečani način, na 
Uznesenje Marijino, 15. kolovoza 1566., bude uveden u posjed župe po patronu Žu- 
vetiću. Crkvica na Batku služila je za župnu crkvu, sve dok ne sagradiše novu 
sv. Jeronima s protivne strane luke. 

Upravo pri gradnji nove župne crkve eto jada iznenada. Na Duhove navali na 
Pučišće do 1000 Turaka. Pučišćani navale na njih sa Supetranima. Ovi ukrcavši se 
na svoje brodove, pobjegoše. 

Nova crkva bila je posvećena dne 5. srpnja 1614. po biskupu Petru Cedulinu. 
No kako je ista više puta proširena i ukrašena, to je biskup Andrija opet posveti 
dne 22. srpnja 1871. 

Crkva posjeduje sedam divnih oltara. Četiri pobočna su od mramora, a dva 
od drva. Veliki oltar je podignut 1578. Na mramornoj mensi neprocijenjene je vrijed- 
nosti svetohranište, sa strane kojega bijahu godine 1831. postavljeni kipovi sv. 
Petra i Pavla. Na zidu iznad svetohraništa izdiže se špilja, u kojoj sv. Jeronim 
kleči i pred križem se bije kamenom u prsi i regbi da izgovara: »Prosti mi, Gospo- 
dine, što sam sagriješio!« Uz crkvu izdiže se lijepi zvonik sagrađen 1631. godine. 
1631. godine. 

U vjekovnim crkvama bila je sama umjetnost. Gdjegod si stao, divio si se. 
Osobita umjetnička vrijednost bila je usredotočena na glavnom oltaru. Pogotovo 
u svetohraništu, tamo gdje je i žarište vjere, Isus Krist. Sa današnjih oltara, u 
današnjim crkvama, umjetnost je zbačena. Na pustoj menzi jedva ćeš opaziti malo 
drveno ili mramorno svetohranište, nad kojim se izdiže modema slika ili kip. Zato 
su današnje crkve često tako hladne. 

Pučišće je dalo velik broj kolone! a, kmet ama. ooručnika, vojskovođa. Kao: 
dva Mladini ć a (Mladinco), dva Ivelia. Ovi su se odlikovali u ratovima kod Moreje 
i Kandije. Junaštvo, koje je iskazao Juraj Mladinić u borbi sa Turcima kod Za- 
dvarja, Klisa i Šibenika, Kačić ga ispoređuje Zrinovićima. Sam mletački dužd, u 
pismu 27. studenoga 1651., sažaljuje se pučiškom senatu radi silnog gubitka viteza 
Mladinića. 

Kako je Pučišće od vijekova mjesto, gdje se bralo kamenje, to 3 e cialo mno- 
štvo kipara, graditelja. Najslavniji je Nikola Radojković. Kiparstvo je izučio u 
Rimu. Djela su mu: žrtvenik, kipovi i nadgrobne ploče u crkvi na Batku, sv. Je- 
ronim u Pražnicama i žrtvenici sv. Klementa i sv. Jurja u Straževniku. 

Osim spomenutih slavnih svjetovnjaka dalo je Pučišće još slavnije svećenike. 
Na prvom mjestu spada prvi župnik Bernardin Prodić. Napisao je epos: »Život sv. 
Ivana, biskupa trogirskog«, a objelodanio ga je župnik Andrija Čikarelić (Cicarelli) 
godine 1914. Viško Prodić i Petar Dominis napisali su »Povijest Brača«. Zadnji je 
tiskao god. 1697. »Povijest obitelji Stafileo«. 

Andrija Cikavelić (1759. — 1623.) spada među veoma zaslužne povjesničare otoka 
Brača. Baš u svojim »Zapažanjima :< rijetkim marom i ljubavi! ju sabrao je i sačuvao 
od zaboravi i propasti mnoge uspomene na Braču. Na 14. listopada 1823. bio je 
udaren od srčane kapi i pokopan u kapeli župske crkve. 

Danas broji Pučišće sedam svećenika. Treba istaknuti među njima oca Anđe- 
lika Orlandinija. Njegovo je najveće djelo, što je, kao provincijal, sagradio u Za- 
grebu dominikanski samostan. 

Sadašnji župnik don Frane Krstinić rodom je iz Vrboske. Kroz 17 godina mnogo 
je uradio za Pučišće u svakom nnerfećhi SV"vr 0 riiehi zunu svrstao je u društva. 
Katoličke Akcije, Presv. Srca Isusova, Sv. Terezije, Treći Red sv. Franje. Osnovao 
je prvi u biskupiji katoličko omladinsko društvo »Domagoj«. Sagradio je »Dom 
Katoličke Akcije«. U toj zgradi se nalazi ogromna pozornica, prostorije za glazbu, 
koju je on nabavio, onda dvorane za sastanke, čitaonicu. U prizemlju se nalazi 
»Potrošna zadruga«, »Pučka blagajna«, koju je osnovao. 

Godine 1926. dođoše u Pučišće sestre Dominikanke. One mlađahnu djecu čuvaju 
od ulice i upućuju na sve, što je dobro i plemenito. 

Apostolski vizitator Valerio god. 1579. najpohvalnije se izrazu je o Pučišću: 
»Pučišće, plemenito mjesto leži na morskoj obali Brača, sa strane dalmatinskog 
kopna. Ima lijepih zgrada nalik utvrdama, u svrhu potjera Turaka, koji iz nedaleke 
pučine vrebaju. Ima plemenite stanovnike, među kojima 250 pričesnika. Upravitelj 
je župe Bernardin Prodić, vikar prepoštovanoga hvarskog biskupa za čitav otok. 
Crkva je nova i ukusna, a ima pet oltara. Po izjavi upravitelja župe nema u mjestu 
sablazni ni teškim grijesima okaljanih ljudi.« 

Ova pohvalna izjava vizitatora Valerija za Pučišće vrijedi i danas. To se po- 
kazalo i za vrijeme misija, koje su obavili oci dominikanci Jacint Belić i Lujo 
Mati jaca od 8. do 15. studenoga 1940. Ljudi su grnuli na propovijedi i rijetki su 
ostali, a da ni jesu pristupili na svete Sakramente. 

Iz pisma Petra Mararija, vikara hvarskog biskupa, doznajemo, da je Bratovština 
presv. RozarHa u Pučišću opstojala prije godine 1629. No to nije bila Bratovština u 
današnjem smislu, već pobožna udruga, koja se brinula za ukras crkve, za ukop 
mrtvih i za sakupljanje milostinje, prigodom preminuća kojega bratima ili sestre. 
Takove Bratovštine ili Skule nalazimo često u Dalmaciji, kao u Bolu, Supetru, Sti- 
vanu, Blatu, Žrnovu itd. »Župnik Jerko Tomiceo ne našavši povelju — piše don 
Andrija Čikarelić — dade na novo ustanoviti na 8. lipnja 1731., a dozvolu je dobio 
od magistra fr. Agustina Pipia, koju je izdao na 15. kolovoza 1730.« 

Knjiga Bratovštine o-pstoji još i danas. Ukoričena je pergamenom, a bilježi 
bratime i sestre sve do danas. Iz upisnika razabiremo, da su u Bratovštini upisivali 
župnici prvopričesnike. 

U Pučišću se moli Rozarij po kućama, a svagdano i u crkvi. Na glas zvona 
sakupe se bogoljubnici i izmoie Rozarij. »Ja sam uvjeren — rekao je don Frane 
Krstinić — što se nalazi u Pučišću dobra, da je sve to Po molitvi sv. Rozarija.« 

O. L. M. 


88 


NAŠI POKOJNICI 


t O. ivo KMETOVIĆ O. P. 

U dubrovačkom samostanu ispustio je svoju dušu o. Ivo Kmetović dominika- 
nac u osvit nedjelje, 29. prosinca 1940. 

O. Ivo Kmetović rodio se u Banićima kod Slanoga, dne 28. siječnja 1875. Došao 
je u Dubrovnik kao dijete i prijavio se u samostan za slugu. Oci su brzo vidjeli u 
dječaku veselu i domišljatu narav, okretnost i požrtvovnost u radu, pa ga nagovorili, 
da se prihvati učenja. I ovdje je brzo uspio, pa ga, osobito pokojni o. Augustin 
Đivanović, stade nagovarati, da prigrli redovnički stalež. Tko veseliji i radosniji 
do malog Iva! Došao je za slugu, a eto nagovaraju; ga da postane svećenik. Sada se 
ozbiljno prihvati knjige. Trebao je stignuti svoje drugove. Tako je svršivši sve 
gimnazijske te filozofske i teološke u Dubrovniku bio zaređen 8. rujna 1901. i tu 
prikaže prvu svetu Misu. Tako se eto napokon ispunila njegova, njegove braće 
i roditelja, vruća želja. 

O. Kmetović je proveo skoro čitav svećenički život u dubrovačkom samo- 
stanu. Samostan i crkva bila je pozorištem njegovih dobrih djela. U crkvi je, 
osobito za mlađih godina, često ispovijedao i propovijedao. Uvijek je bilo liberalaca, 
koji zanemarivahu svete Sakramente. Takovima ni na smrti nijesu oni padali na 
pamet. O. Ivo Kmetović je kao stvoren bio za takove. Nije se našao, koji bi ih 
odbio. Lijepom riječju, načinom i duhovitošću svladao bi i najokorjelijeg grešnika. 

Kao sakristan nabavio je mnoge stvari za ukras doma. Božjega i čuvao od 
kvara. U samostanu kao ekonom vodio je dulje vremena brigu nad cijelim posjedom. 
Kao takav, osobito za vrijeme svjetskog rata, pokazao je samaritansku ljubav. Tada 
je svega, a osobito hrane ponestalo. U dubrovačkom samostanu osobito je mladež 
stradala. O. Kmetović zato se odluči na daleko i teško putovanje. Po Slavoniji i 
Hrvatskoj moli, prosi, kupi brašno ili bilo čega. I neko kapom neko šakom su umetali 
te je naš pokojnik tako spašavao mladež. No nije sebe. Po ledu i snijegu sklizne, 
pade i nemilo se ozlijedi, osobito u nogu. Od sada je patio čitav život. Silne muke 
je trpio, osobito nekoje dane. Odležao je nekoliko mjeseci i u bolnici. Ipak ga nijesi 
nigda vidio previše žalosna. Ona njegova naravna veselost, šaljivost, domišljatost 
mgđa ga nije ostavila. Takova ga je poznavao čitav ’ Dubrovnik i okolica. Samo* par 
časaka, već bi osvojio svakoga. I nije bilo osobe, od one najmanje do najveće, koja 
se ne bi javila i pozdravila »padre« Iva. 

No osobito takav je bio u samostanu On je bio među braćom bez ljubavi. U 
njega se, osobito preko odmora sva ljubav i veselost usredotočila. A padre Ivo je 
znao svakomu na svaku zgodno, u ljubavi odgovoriti. Ovakove hvali Bog u sv 
Pismu: »Veselog davaoca ljubi Bog.« A na drugom mjestu: »Služite Gospodinu u 
veselju.« Tako je baš i padre Ivo služio čitav život, pa ga je i dobri Bog pozvao 
i nadajmo se nadario potpunim veseljem u nebu. 

Koliko je dobri padre Ivo u Dubrovniku bio poznat, voljen i štovan, najbolje se 
pokazalo pri sprovodu, dne 30. prosinca. Veliko mnoštvo prijatelja sakupilo se u 
dominikansku crkvu, da prisustvuje molitvama za dušu padre Iva, a onda ga jć još 
veće mnoštvo ispratilo do grobišta na Danče, gdje je našao svoje zadnje počivalište. 
Počivao u miru Božjemu! 

t FRA ČESLAV HOBLAJ O. P. 

Kad je nekako godine 1906. čuveni misionar o. Anđeo Miškov došao u Zagreb, 
da sklopi pogodbu za uvez molitvenika »Jesenska Ružica«, upoznao se u knjigovež- 
nici s mladim knjigovežom Mihom H obila jem. Ocu Miškovu svidio se mladić radi 
mnogo razloga, pa ga savjetova, da stupi u dominikanski Red. Mladi Miho pristane 
a o. Miškov, kao provincijal odmah ga i primi. Poslije godine kušnje u Dubrovniku 
položi jednostavne zavjete, a 26. prosinca 10)10. svečane. U Redu odabere ime Ceslav, 
u počast prvog zagrebačkog priora bi. Ceslava. Ta i o;n je tamo mladost proveo, a 
i prvi je dominikanac iz Hrvatske poslije dugog vremena. 

Fra Ceslav, i ako prosti brat, ipak je mnogo učinio na slavu Božju. Zavje- 
tovavši se posluhom obavljao je sve poslove rado, veselo i točno. Takav je bio u 
kuhinji, u blagovalištu, pri dvorbi bolesnika, a osobito u crkvi. Tu je vodio brigu 

nad svetim posuđem, crkovnim odijelom, pri ukrašivanju crkve, a osobitim je 
veseljem dvorio svećenika kod oltara. 

Godine 1918. dominikanci otidoše s otoka Loknama, a zadnje tri godine naš 
pckojhik bio je njegovim upraviteljem. 

Godine 1927. prečasni o. Anđelko Orlandini sagradi samostan u Zagrebu, a 
fra Ceslav bijaše među prvim njegovim stanovnicima. Kroz dvanaest godina tu je 
neprestano i neumorno radio u crkvi, u kuhinji i vrtu. Ni jesi ga ni, gđa vidio bespo- 
slena od ranog jutra do kasno u noć. Samo je radio i molio. 

Dne 2. siječnja digao se kao obično u četiri i pol sata. Obavio je propisne mo- 
litve, u 6 sati dvorio misnika na konventualino.j svetoj Misi, preko- koje .se i pri- 
čestio. Tada se prihvatio posila kao obično. Kako je tog dana selio iz zagrebačkog 
samostana u Resndk, pošao je u sobu da pripremi prtljagu i baš pri tomu udari ga 
kap i pade ha tle. U takovom stanju odmah zatim nađoše ga braća, te ga podigoše i 
pol-ožiše na krevet. Naskoro dođe i (liječnik, no odmah izjavi, da je stanje veoma 
teško. Međutim već prije dolaska liječnika lijepo se ispo vi jedio i primio zadnju 
pomast. Kako je hropnja odmah nastupila, sv. Pričest nije mogao primiti. Oko 
11 sati izgubi svijest, a već oko 2 sata nastane smrtna borba. Redovnička braća se 
sakuipiše da prema svojim pravilima u zadnjim časovima ispjevaju »Zdravo Kra- 
ljicu«. I tako fra Ceslav uz tu i ostale molitve i suze redovničke braće predađe 
Stvoritelju svoju dušu u 55. godini života. 

Fra Ceslav Hoblaj rodio se u Prologu u Međumurju 26. rujna 1886., dok je 
proveo u redovništvu) služeći Bogu i bližnjemu 25 godina. Uz sa učešće dvojice rođene 
braće i sestre i svoje redovničke braće bio je pokopan dne ’4. siječnja u 3 sata po- 
slije podne na Mirogoju. Počivao u miru! 


JEDNA USRDNA PREPORUKA 
PRETPLATNICIMA »GOSPINE KRUNICE« 

Naši nam pretplatnici ne će sigurno zamjeriti, ako ih sad ponovno potsjetimo 
na ispunjavanje njihove dužnosti. I sami mogu da shvate, kako je ove godine 
to potrebnije nego prije. Uistinu s mnogim našim pretplatnicima i povjerenicima 
mi se doista možemo ponositi. A tih je, Bogu hvala, lijep broj. I do sada veliki dio 
njih ispunio je svoju dužnost. Potsjećamo zato sada one nemarnije, da ne kasne 
s pretplatom. A onda sve skupa za jednu stvar molimo i toplo im na srce stavljamo. 
A to je, da se ne zadovolje slanjem pretplate od 15 Din, nego neka svakako nastoje 
poslati barem 20 Din. Danas je sve veoma poskupilo, pak se nadamo, da će naši 
pretplatnici ovo shvatiti. Njima to malo znači, a nama doista puno. Dakle, svi 
dobrovoljnu pretplatu od Din 20.— ! Tko je pretplatu već poslao, a želi još nešto 
dodati, neka nam piše radi čeka ili neka na pošti uzme čisti ček i stavi na nj naš 
broj: 36.817. Sjetite se dakle toga, /prijatelji! 

UREDNIŠTVO I UPRAVA »GOSPINE KRUNICE«. 

MOLBA POVJERENICIMA KALENDARA GOSPINE 
KRUNICE ZA GODINU 1941. 

Ovogodišnji Kalendar Gospine Krunice potpuno je raspačan osim 
ciglih 10 komada, šio ih je jedva sačuvalo uredništvo za sebe. Prijavilo se 
mnogo novih naručitelja ,ali im nijesmo mogli udovoljiti, kad nam je po- 
nestalo kalendara. Uvelike nas veseli ova činjenica, kao najočitiji dokaz, 
koliko se naš kruničarski kalendar dopao hrvatskoj katoličkoj javnosti. 

Upravljamo molbu našim kalendarskim povjerenicima, da nam odmah 
otpošalju na donju adresu, ako još imaju koji preostali ovogodišnji 
kalendar. Ujedno ih molimo, da nam što prije otpošalju *splatu za raspro- 
dane kalendare. Isto tako i svi pojedini pretplatnici, u koliko to nisu već 
učinili. 

UPRAVA KALENDARA GOSPINE KRUNICE 
ZAGREB, KAŽOTIĆEV TRG 4. 


IZDANJA NAKLADE »ISTINA« 


S. Jurkić: BI. Imelda Lambertini, dominikanka, zaštitnica prve sv. Pričesti 

— bogato opremljena knjiga, najljepši dar prvopričesnicima . . D 10 

S. Košutić: Sluga Vječne Mudrosti — Život najvećeg njemačkog mistika, 

bi. Henrika Suzona. — Otmjen sadržaj i oprema D 15 

Dr. O. H. Bošković O. P.: Problem spoznaje, stručno filozofsko djelo, 

8°, strana 246 D 50 

F. Drane O. P.: Duh Dominikanskoga Reda, osvijetljen i prikazan primje- 
rima iz života njegovih svetaca i blaženika, strana 326 D 40 

Dr. O. H. Bošković O. P.: Albert Veliki, život novog sveca dominikanskog 

Reda D 15 

Djela Sv. Terezije od Isusa (preveo dr. Fr. Binički), vrlo zgodan priručnik 
za duhovna razmatranja. Djelo ima tri sveska, a svakom je cijena 

s poštarinom D 43 

M. Gillet O. P.: Tendencije današnje intelektualne omladine .... D 3 

Š. Jurkić: Sv. Katarina Sijenska D 15 

Romano Guardini: Sveti znakovi D 5 

Dr. V. Mut: Naprijed za križem D 8 

J. Maritain: Anđeoski naučitelj ... D 25 

Opaska: Poštarina ide na računa naručitelja. 


UPRAVA DOMINIKANSKE NAKLADE »ISTINA« 

Tablica ura Vječnoga Rozarja- Krunice 

za godinu 1941. 

Odjel Od ure -do ure 

Vrijeme 

Odjel I 

Od ure - do ure 

Vrijeme 

-iH 

6. - 7. 

pr. p. 

XIII ■ 

11. — 12. 

pr. p. 

ii. 

4.1— 5. 

pr. p. 

XIV. 

9. - 10. | 

pr. p. 

ni. 

8. — 9. 

po p. 

XV. 

6. — 7. 

po p. 

IV. 

1. — 2. 

po p. 

XVI. | 

5. — 5. 

pr. p. 

V. 

12. — 1. 

po p. 

XVII. 

10. — 11. 

pr. p. 

f V1 

4. — 5. 

po p. 

XVIII 

| 9. — 10. 

po p. 

VII. 

l.~— 2. 

pr. p. 

XIX. 

10. - u. 

po p. 

VIII. 

7. — 8. 

po p. 

XX. 

12. — 1. 

pr. p. 

IX. 

3. — 4. 

po p. 

XXI. 

11. — 12. 

po p. 

X. 

3. — 4. 

pr. p. 

XXII. 

8. — 9. 

pr. p. 

XI. 

2.-3. 

po p. 

XXIII. 

1 5. — 6. 

po p. 

XII. 

2.-3. 

pr p. 

XXIV. 

7. — 8. 

pr. p. 

Samostan Dominikanaca — Split, Hrvojeva 2 | 

NOVO! NOVO! 

STJEPAN L E B E DINA O, P. : 

HRVATSKI KRONIČARI 
U VJEČNOM GRADU 

Bogato ilustrirana i vrlo otmjeno opremljena 
izašla je iz štampe knjiga o prvom kruničarskom 
hodočašću u Rim — Pompej, na ponovne želje i 
preporuke hodočasnika. Uz obilje fotografija, a 
ukrašena posebnim blagoslovom i potpisom Sv. 
Oca Pape Pija XII., kao i u sasvim modernoj 
fotomontaži naslovne stranice, ova je knjiga 
akvizit u literaturi naših hodočašća, jer pret- 
stavlja uz ostalo i zaokružen plan, kako se može 
u prilično ograničeno vrijeme posjetiti rimske 
znamenitosti i doživjeti toliko divnih i za život 
neprolaznih utisaka i uspomena. Svakom rim- 
skom hodočasniku bit će ovo mila uspomena! 

Zbog ograničene naklade treba požuriti 
narudžbom. 

Narudžbe primar 

NAKLADA »ISTINA« - ZAGREB 

KAŽOTIĆEV TRG 4. 

Cijena Din, 15- — , s poštarinom 2 . — Din- više. 

r 

\ 

SERGIJE V, ŠTEJN, PROF.: 

MOJ PUT K BOGU 

Vjerske uspomene 

Katolicizam je oduvijek privlačio velike duhove. To je bio visoki 
svjetionik, koji je mamio njihove duše, željne svijetla i istine. 
Konvertiti svih naroda to rječito govore. A možda najrječitije 
upravo ruski konvertiti. Sjetimo se samo nekojih: Pečenn, 

Solovjev, Čaadajev, Volkonskij, Dejbner! Njima se dostojno 
pridružuje profesor Sergije V. Stejn. Ova njegova autobiografija 
pisana je nadasve zanimljivo i uvjerljivo. Čita se kao roman. 

To je knjiga, koja na čovjeka doista ostavlja dojam. Svatko 
će zato biti zahvalan nakladi »Istina«, što je zasebno izdala 
ovu snažnu konvertitsku autobiografiju. A napose zato, što ju 
je opremila s tako originalnim ilustracijama iz rusko« vjerskog 
i nacionalnog života. Već radi tih ilustracija zaslužuje nabaviti 
knjigu. Kadi svega toga, a i radi niske cijene knjiga će biti u 
najkraće vrijeme razgrabljena. Tko dakle želi da ne ostane 
bez nje. neka se požari # Narudžbe prima: 

NAKLADA »ISTINA« - ZAGREB 
Kažotićev trg br. 4: 


CIJENA DIN. 15.—, S POŠTARINOM 2.— DIN. VIŠE 

Aspirin 


tablete, ne zaboravite da po- 
gledate svako pakovanje i svaku 
pojedinu tabletu, koji moraju da 
nose ,,Bayer ’-ov križ. Ne postoji 
Aspirin bez ,,Bayer”-ovog križa. 

Og'as reg po a S. br. 725? od 29 marta <940. 


ŽELJEZNE KREVETE 

dječja kolica, i sav metalni namještaj kupnjete 
najpovoljnije kod proizvađača 

FILIPA B A U M A 


wa 


ZAGREB, P. Radića ul. 32 ili Dežmanova 2 
(Prolaz Tuškanac) 

Već 60 godina 
j jeftinije ! 

Stotine hiljada kupaca iz svih 
mjesta u našoj državi f veliki broj 
naših iseljenika izvan nje 

poštom ili osobno 

kupuju kod nas — na njihovo 
potpuno zadovoljstvo — sve što 
im je potrebno. 

I Vi ćete biti zado- 
voljni! 

Zatražite naše 
besplatne kataloge. 


m 

Zagreb! Ilica 416 


Tiskara Brate Kralj. Zagrafe 



